**Lábatlan Város Önkormányzata Képviselő-testületének**

**4/2015. (II. 25.) rendelete**

**a helyi adókról**

**(egységes szerkezetben a .../2017.(XI.29. ör. rendettel)**

**1.§**

Lábatlan Város Önkormányzat Képviselő-testülete a helyi adókról szóló 1990. évi C. törvény 1. § (1) bekezdésében, 6. §-ában, 43. § (3) bekezdésében, az adózás rendjéről szóló 2003. évi XCII. törvény 44. § (1) bekezdésében foglalt felhatalmazás alapján, az Alaptörvény 32. cikk (1) bekezdés a) pontjában, az Alaptörvény 32. cikk (1) bekezdés h) pontjában, az Alaptörvény 32. cikk (2) bekezdésében meghatározott feladatkörében eljárva a következő önkormányzati rendeletet alkotja.

**2.§**

Az önkormányzat illetékességi területén e rendeletével határozatlan időtartamra:

1. vagyoni típusú adóként építményadót, a) vagyoni típusú adóként építményadót, *továbbá reklámhordozók építményadóját*
2. idegenforgalmi adót
3. kommunális adóként magánszemély kommunális adóját valamint
4. helyi iparűzési adót vezet be.

1.Építményadó

**3.§**

(1) Az építményadó mértéke 1.100-Ft/m2/év.

(2) A helyi adókról szóló 1990. évi C. törvény 11/A.§-ban meghatározott reklámhordozó esetén az adó mértéke 4.000 Ft/m2.

(3) Mentes az építményadó megfizetése alól

a) a lakás, amely után a magánszemélyek kommunális adójáról szóló alcím alapján helyi adót kell fizetni,

b) a nem lakás céljára szolgáló épület, épületrész az üzleti célt szolgáló épület,

épületrész kivételével.

**2.Idegenforgalmi adó**

**4.§**

(1) Idegenforgalmi adófizetési kötelezettség terheli azt a magánszemélyt, aki nem állandó lakosként az önkormányzat illetékességi területén legalább egy vendégéjszakát eltölt.

(2) Az adó alapja a megkezdett vendégéjszakák száma.

(3) Az adó mértéke személyenként és vendégéjszakánként 300 Ft.

(4) Az adó beszedésére kötelezett az általa beszedett adóról az adó alapjának, a mentesség jogcímének, és az adó összegének megállapítására alkalmas nyilvántartást vezet (a továbbiakban: nyilvántartás). A nyilvántartás az eltöltött vendégéjszaka helyén vezetett vendégkönyv vagy azzal egyenértékű analitikus nyilvántartás.

(5) A nyilvántartásnak tartalmaznia kell az igénybevevő nevét, lakcímét, útlevelének, vagy személyi igazolványának számát, születésének helyét és idejét, megérkezésének és távozásának idejét, az eltöltött vendégéjszakák számát, az adómentésségre jogosító tartózkodás pontos megjelölését, valamint a beszedett adó összegét.

**3.Magánszemély kommunális adója**

**5.§**

(1)Az adó mértéke 6.000-Ft/év.

(2)Mentes az általa lakott ingatlanra vonatkozóan a lakásra kivetett magánszemélyek kommunális adója alól:

1. aki esetében a közös háztartásban együtt élő családtagok nettó jövedelme egy főre vetítve nem haladja meg a mindenkori nyugdíjminimum összegét,
2. az egyedülálló, ha nettó jövedelme nem haladja meg a mindenkori nyugdíjminimum másfélszeresét,
3. a tulajdonosok bármelyike, ha 70. életévét betöltötte.

(3) Mentes a nem lakás céljára szolgáló építményre kivetett adó megfizetése alól az a magánszemély, aki életvitelszerűen Lábatlanon tartózkodik.

(4)Az adó mértékének 50 %-ában mentes az általa lakott ingatlanra vonatkozóan:

1. aki esetében a közös háztartásban együtt élő családtagok nettó jövedelme egy főre vetítve nem haladja meg a mindenkori nyugdíjminimum másfélszeresét,
2. aki egyedülálló és nettó jövedelme nem haladja meg a mindenkori nyugdíjminimum 180 %-át.

(5)A havi jövedelem kiszámításánál az alábbi jövedelmeket kell figyelembe venni:

a) munkaviszonyból, az ipari és szövetkezeti tagsági jogviszonyból, a mezőgazdasági, termelőszövetkezeti tagsági jogviszonyból,

1. a személyi jövedelemadó alá eső valamennyi jövedelmet,
2. bármilyen címen kapott nyugdíj összegét,
3. a végkielégítést,
4. a táppénz összegét,
5. a mezőgazdasági kisárutermelésből származó mindenkori adómentes összeg feletti árbevétel részéből élőállatok tenyésztése és állati termékek előállítása esetén az árbevétel 10 %-át, minden egyéb esetben 30 %-át,
6. a kapott gyermektartásdíj összegét,
7. a munkanélküli segélyt,
8. a természetbeni juttatást.

(6) Az (5) bekezdés szerinti – jövedelemadó fizetési kötelezettség alá eső jövedelmek esetében – bruttó jövedelmeket csökkenteni kell a levont vagy önadózás keretében befizetett személyi jövedelemadó összegével és a megfizetett nyugdíjjárulékkal.

(7) A magányszemélyek jövedelemadójáról szóló rendelkezések szerinti adómentes jövedelmet az ügyfél írásbeli nyilatkozata alapján kell megállapítani.

(8)Az egy főre jutó nettó jövedelem kiszámításánál nem lehet figyelembe venni:

1. a családi pótlékot,
2. az árvaellátást,
3. a segély jellegű rendszeres ellátást.

4. Helyi iparűzési adó

**6.§**

(1) Állandó jelleggel végzett iparűzési tevékenység esetén az adó éves mértéke az adóalap 2%-a.

(2) Ideiglenes jelleggel végzett iparűzési tevékenység esetén az adó mértéke a helyi adókról szóló 1990. évi C. törvény 37. § (2) bekezdése szerinti tevékenység-végzés után naptári naponként 5000 forint.

(3) Mentes a helyi iparűzési adó megfizetése alól a helyi adókról szóló 1990. évi C. törvény (Htv.) 52. § 23. pontjában meghatározott háziorvos, házi gyermekorvos, fogorvosi alapellátási és védőnői tevékenységet végző vállalkozó, a Htv. 39/C. § (4) bekezdésében meghatározott adóalap mértékére vonatkozó feltételek esetén.

**Hatályba léptető rendelkezések**

1. **§**
2. E rendelet 2015. március 1. napján lép hatályba, rendelkezéseit ezt követően keletkezett ügyekben kell alkalmazni.

(2) A rendelet hatályba lépésével egyidejűleg hatályát veszti Lábatlan Város Önkormányzata Képviselő-testülete 29/2004. (XII.14.) sz.ör. rendelet.

Schantzl Edit Dinnyés István

jegyző polgármester

Záradék: A rendeletet kihirdettem.

Schantzl Edit

Jegyző